ועדת החינוך והתרבות, כנסת 15, פרוטוקול מספר 127, 2000-07-04 11:25

זבולון אורלב: זאת הישיבה השנייה שאנחנו מקיימים בנושא.

זבולון אורלב: אנחנו נותנים לכם נוסח שהוכן על-ידי המתמחה שלנו, תמיר.

זבולון אורלב: כפי שתראו מהצעת החוק הזו, החוק עבר שינויים רבים לעומת הצעת החוק המקורית.

זבולון אורלב: הגדרות.

זבולון אורלב: "הוועדה" – ועדת החינוך והתרבות של הכנסת.

זבולון אורלב: "השר" – שר החינוך/התקשורת.

דורון אבני: שם נאמר לאיזה תוכניות רלוונטיים הכללים, ואני אזכיר שכאן מדובר בכללים וולנטריים ולא בכללים שנקבעו בחקיקה.

דורון אבני: ואז נאמר שם שהכללים רלוונטיים לכל תוכניות הטלוויזיה ובכלל זה מיני סדרות, תוכניות מיוחדות, סרטים ופורמטים אחרים.

דורון אבני: בשום שמקום אין התייחסות – ועשינו בדיקה מקפת – לעניין קדימונים ולעניין פרסומות.

דורון אבני: שני הדברים האלה, כפי שאמרתי בישיבה הקודמת, הם חיות מסוג אחר לחלוטין.

דורון אבני: כל הכללים האלה בכל העולם – והצעת החוק כאן לפי דברי ההסבר מתיימרת גם ללכת בעקבות ההסדרים הנהוגים בעולם – לאחר שעשינו בדיקה, באף מדינה לא מצאנו הסדרים לגבי פרסומות וקדימונים.

דורון אבני: כאמור, לגבי קדימונים, צריך להבחין בין האמירה בקדימון עצמו שהמשדר שישודר יהיה בסיווג כזה וכזה, לבין הסימון על גבי הקדימון עצמו.

זבולון אורלב: לצורך הדיון אני מוכן כרגע לוותר על קדימון.

דורון אבני: אני אומר שקדימון ופרסומת הם שני דברים שונים לחלוטין.

דורון אבני: פרסומת זה משהו מסחרי וקדימון זה כשהזכיין אומר שבעוד דקה תשודר תוכנית או בסוף היום תשודר תוכנית כזאת וכזאת.

דורון אבני: אני אומר שכרגע, לפי הניסוח עכשיו, דין קדימון כדין תוכנית.

דורון אבני: כלומר, צריך לבחון את הקדימון גם לפי מה שרואים בקדימון עצמו, ואם בקדימון עצמו יש אלמנט נניח של עירום, צריך לסמן את הקדימון עצמו.

זבולון אורלב: לגבי הנושא של הפרסומת.

זבולון אורלב: תסביר שוב למה אי-אפשר.

זבולון אורלב: הרי הפרסומת היא חוזרת, אין פרסומת של פעם אחת.

זבולון אורלב: אותו רעיון של קדימון, הוא בעצם רעיון של פרסומת.

זבולון אורלב: אז יכול להיות שבפעם הראשונה נפלת בפח, לא ידעת שזה יהיה, אבל מכאן להבא אתה יודע שהפרסומת הזאת היא מסווגת.

דורון אבני: כאמור, מהבחינה הזו אין צורך בהסדרה.

דורון אבני: רק להזכיר עוד נקודה.

דורון אבני: הפרסומות, דווקא בגלל שהן חוזרות על עצמן, אין לנו צורך לסמן אותן כי מיד בהסתכלות הראשונית המשפחה רואה את הפרסומת ומגבשת דעה לגבי הפרסומת הזאת.

דורון אבני: הזמן הוא קצר והמידע הוא רב בפרסומת.

יאיר גלר: על-פי כללי הרשות השנייה אנחנו חיים על-פיהם ועל-פיהם מתכננים את הפרסומות ויוצרים אותן ומנגישים אותן לאישור, לשני הפרקים שכרגע נמצאים בקטגוריות, יש תשובה מלאה ומוחלטת.

יאיר גלר: לגבי משדר שאינו ראוי לצפייה לבני גיל מסוים ומטה, יש פרק שיבוץ, הוראות שיבוץ, שם קבע המחוקק שלא ישבץ זכיין כך וכך.

יאיר גלר: לגבי כל הדברים שאנחנו בהגיון שלנו מבינים שיש בהם בעיית שיבוץ אם הם נוגעים לפרסומת של אלכוהול למשל, רמיזות מיניות וכולי וכולי, קובעים כללי השיבוץ שלא יהיה לפני 22:00 בלילה.

יאיר גלר: זאת אומרת, מישהו כבר עשה כאן חיתוך לא בסכין דק אלא בסכין מאוד עבה.

יאיר גלר: לגבי רעיון הסימון של הפרסומת.

יאיר גלר: פרסומת היא במקרה הטוב אורכת שלושים שניות, משמעות הסימון היא שאין לה משמעות כי שלושים שניות זה פרק זמן מאוד מאוד קצר.

יאיר גלר: בתוך מקבץ פרסומות, בפרסומת השלישית פתאום מופיעה ההיא שסומנה ואף אחד לא יקום וייזרק מהכיסא.

יאיר גלר: אין לזה משמעות.

יאיר גלר: לכן עשה המחוקק שנתן בחקיקת משנה לרשות השנייה לקבוע מלכתחילה שתשדיר שעונה על סעיף (2) שלכם כאן לא יעלה בכלל לשידור.

יאיר גלר: פרק הפרסומות מוגן היטב ואפילו היטב מדי.

יאיר תדהר: עוד דבר שלא הוזכר כאן ואני חושב שהוא חשוב.

יאיר תדהר: אנחנו, הפרסומאים, אנחנו מפלחים בעצם את העבודה לפי קהלי היעד שלנו ויש גם רצועות שידור.

יאיר תדהר: לא יעלה על הדעת גם מבחינה מקצועית שאנחנו ניתן תשדיר שמיועד לקטינים או לבני נוער בשעות מסוימות.

דוד אדמון: יש סכנה נוספת שדווקא עם סימון מסוים אתה גורם לתשומת לב מיוחדת, בעיקר אצל בני נוער.

זבולון אורלב: אני מציע שתשקלו את הדבר הזה ובשלב הזה אני מוריד את הנושא של הפרסומות.

זבולון אורלב: אם יהיה צורך נחזור אליו ואני שומר לעצמי את הזכות לחזור אליו, בין לפני קריאה ראשונה ובין בין קריאה שנייה לשלישית.

מירי פרנקל-שור: לגבי "השר" – שר החינוך/תקשורת.

מירי פרנקל-שור: אנחנו ממליצים שהשר שיהיה אחראי על ביצוע החוק יהיה שר החינוך.

דורית ענבר: לכן הדבר הנכון הוא שאותו השר שאחראי על שתי מערכות החקיקה הזאת ששתיהן עוסקות בנורמות עליהן מדובר בחוק הזה, יהיה אותו שר.

דורית ענבר: רשות השידור אגב נמצאת תחת פיקוחו של ראש-הממשלה ולכן גם כאן אין יותר את משרד החינוך.

דורית ענבר: אני חושבת שחזקה על כל השרים – גם תקשורת, יהיה אשר יהיה מעת לעת, וגם שר חינוך – שלעיני כולם טובת הילד עומדת וכולם ישקלו את אותם שיקולים ואין בעניין הזה אין מותר שר החינוך משר התקשורת.

זבולון אורלב: שר התקשורת, לא שאני חושד בו, גם יוסי שריד, אם הוא יהיה שר התקשורת, זה לא יהיה סדר היום שלו, היועצים שלו והמנכ"ל שלו, הם לא ידעו אפילו עם מי לדבר ועם מי להתייעץ.

זבולון אורלב: זה לא בראש שלהם, אלה לא עניינים אישיים של מישהו.

זבולון אורלב: המשרד כולו לא מכוון לדבר הזה.

זבולון אורלב: שר החינוך יכול להרים טלפון ליושב-ראש המזכירות הפדגוגית, למדען הראשי של משרד החינוך, לדיקן של האוניברסיטה, יש לו המון אנשים שבכל רגע הוא יכול להתייעץ אתם והוא מוקף בהם.

זבולון אורלב: אני אומר לך שאם החוק הזה היה הולך לוועדת הכלכלה – לא משנה שחבר הכנסת פורז תומך בעניין הזה – שם מטופל משרד החקלאות, הם היו מקדישים לזה בדיוק חמש דקות והיו מאשרים את זה.

זבולון אורלב: מה קרה הוא שועדת החינוך לא רק שלא אישרה אלא הכנסת אישרה בשבוע שעבר הצעת חוק טרומית שלי שאומרת בדיוק הפוך, שאסור לפגוע ברקמה חיה של בעלי חיים למטרות נוי.

זבולון אורלב: זה היתרון של שיקול חינוכי.

זבולון אורלב: כלומר, זה לא עניין פרסונלי.

זבולון אורלב: אותו הדבר גם כאן.

זבולון אורלב: שר החינוך ישקול באופן שונה פטור ממשדרים מאשר שר התקשורת.

זבולון אורלב: יש פה שיקולים שונים, דיסציפלינות שונות, מחשבות שונות.

זבולון אורלב: לכן הטלוויזיה החינוכית היא לא במשרד התקשורת אלא היא במשרד החינוך.

זבולון אורלב: כלומר, השאלה מה שיקול הדעת הדרוש כאן ושיקול הדעת הדרוש כאן הוא שיקול דעת של שר חינוך ולא של שר תקשורת.

זבולון אורלב: אלה לא עניינים טכניים.

זבולון אורלב: לכן אני אומר שיכול להיות שאין ברירה, ואני לא בעד להטיל על שר החינוך מטלות שהוא לא בקי בהן ולא יודע אותן כמו איך מסמנים, שר התקשורת יודע איך מסמנים.

דורית ענבר: נראה לי שבכל מקרה כדאי שזה יהיה גורם אחד ולא יפוצל בין השרים השונים כי אז תהיינה חקיקות שונות.

זבולון אורלב: בסעיף קטן (ב) אני עומד על כך שזה יהיה עם הוועדה.

זבולון אורלב: בסעיף 2(ב) זה מוכרח להיות עם הוועדה.

זבולון אורלב: בסעיף 3(ב) ו3-(ג) לא צריכים את הוועדה אלא מספיק בהתייעצות עם שר החינוך.

זבולון אורלב: 2.

זבולון אורלב: חובת סימון משרד טלוויזיה המשודר בישראל הכולל ביטויים חזותיים, מילוליים או קוליים של אלימות, של מין, או של סבל, יישא סמוך לשידור ובמהלכו, מראשיתו ועד סופו, סימן המצביע כי המישדר אינו ראוי לצפייה לקהל מסוים, כדי למנוע מקטינים לצפות במישדר האמור.

זבולון אורלב: השר, באישור הוועדה, רשאי לפטור מישדרים מחובת הסימון על-פי הכללים שייקבעו.

דורון אבני: סוכם כאן בישיבה הקודמת שהנושא הזה יועבר לשר יחד עם זה שהוא צריך לקבוע את כל השאר.

דורון אבני: אני מציע שהקטע מהמילה "סמוך" ועד המילה "סופו" יימחק ומה שיוסף יהיה בסעיף 3(ב) ושם ייאמר: "השר בהתייעצות עם הגופים האחראים לסימון כאמור בסעיף 4, יקבע את צורת הסימון, מיקומו ומשך זמן הופעתו".

דורון אבני: הוא יקבע עובר, בזמן, לפני וכולי.

קריאה: "מישדר טלוויזיה המשודר בישראל הכולל ביטויים חזותיים, מילוליים או קוליים של אלימות, של מין, או של סבל, יישא סימן המצביע כי המישדר אינו ראוי לצפייה לקהל מסוים".

קריאה: בסיפא אנחנו רוצים להוסיף שעל הקדימון של מישדר הטעון סימון, תבוא הודעה לידיעת הצופה.

דורית ענבר: אני רוצה לומר לעניין הפטור מסימון לגבי שידורים שנקלטים OFF AIR.

דורית ענבר: יש רשויות, במקרה הזה זו המועצה לשידורי כבלים ושידורי לווין, שהיא מועצה ציבורית שהוקמה בחוק וניתנה לה הסמכות לאשר שידורים של ערוצים כאלה.

דורית ענבר: מרגע שהיא החליטה לאשר את שידורו של ערוץ כזה וערוץ כזה נקלט מבלי שתהיה עליו שום יכולת פיקוח, לא פעם אלה ערוצים שבכלל אין לגביהם הסכם כמו ערוצים ממדינות ערביות לדוגמה, והערוצים הללו לא ניתנים לסיווג.

דורית ענבר: כאשר מדינת ישראל נוקטת במדיניות של שמים פתוחים ומחליטה שהיא קולטת שידורים מן החלל החיצון ומביאה אותם לטובת הציבור שהוא יהיה מסוגל לקבל את המידע הזה כפי שניתן במקומות אחרים בעולם, אין שום מקום שהשר יבוא וישיג על סמכות המועצה ויביא את זה לאישור הוועדה, וגם ועדת הכנסת וגם שר יבואו ויהיו צנזור או איזה פילטר לכך.

זבולון אורלב: 3.

זבולון אורלב: סימני יסוד.

יתייחסו לאלה: מישדר שאינו ראוי לצפייה לבני גיל מסוים ומטה.

יתייחסו לאלה: מישדר שיש בו יסודות בולטים של אלימות, של מין, של סבל, של פורנוגרפיה, או המעודד עבריינות או שימוש בסמים.

יתייחסו לאלה: השר, בהתייעצות עם הגופים האחראים לסימון כאמור בסעיף 4, יקבע את צורת הסימון ומיקומו.

יתייחסו לאלה: השר, באישור הוועדה, רשאי להוסיף סימנים לצורך השגת תכלית חוק זה.

יתייחסו לאלה: איפה מה שאמרנו שנסווג לשלוש קטגוריות של ילדים, נוער ומבוגרים?

הדס פלד: כמו שאמרנו בישיבה הקודמת, הרציונל של החוק זה סעיף 3(א)(2) כמו שאתה הגדרת אותו.

הדס פלד: 3(א)(1) הוא פגיעה חמורה ושלא לצורך בכל מיני אינטרסים אחרים – בצורת המסך, בחופש הביטוי, באינטרסים אחרים.

הדס פלד: אני חושבת שאת התכלית הזו אפשר להשיג באמצעים אחרים.

הדס פלד: זאת לא חקיקה.

זבולון אורלב: אנחנו מקבלים את זה.

זבולון אורלב: "מישדר שאינו ראוי לצפייה לבני גיל מסוים ומטה" – כאן יש לנו את הבעיה כי קיימת הבעיה שבכלל צריך להוריד את זה.

זבולון אורלב: הטענה שלי היא שצריך לקבוע בסעיף (2) את הקטיגוריות שדיברנו עליהם, של צעירים, נוער ומבוגרים.

זבולון אורלב: במקום סבל – אכזריות.

זבולון אורלב: זו הייתה מילה שנקטנו בה בישיבה הקודמת.

זבולון אורלב: אכזריות זאת עוד מילה להפחדה.

זבולון אורלב: החלטנו שסעיף 3(א)(1) נשאר לקריאה הראשונה ואמרנו שאנחנו יודעים לקיים עליו דיון.

זבולון אורלב: אם יהיה דיון נוסף – נדון בו.

זבולון אורלב: אם לא – נדון בו בקריאה שנייה ושלישית ואני מזמין מכם מחשבה והצעות כי קו המחשבה הוא בכל-זאת שיהיו שלוש קטיגוריות שהן צעירים, נוער ומבוגרים.

זבולון אורלב: בסעיף 3(ג), במקום "השר, באישור הוועדה" יבוא "השר בהתייעצות עם שר החינוך".

זבולון אורלב: 4.

זבולון אורלב: אחריות.

חוק זה: לעניין שידור על-פי חוק רשות השידור, התשכ"ה1965- - הרשות כהגדרתה בחוק האמור.

חוק זה: לעניין שידור על-פי חוק הרשות השנייה לטלוויזיה ורדיו, התש"ן1990- - הרשות כהגדרתה בחוק האמור.

חוק זה: לעניין שידור על-פי פרקים ב(1) ו-ב(2) לחוק הבזק, התשמ"ב-1982- - בעל הזיכיון או בעל הרשיון כהגדרתו בחוק האמור.

חוק זה: לעניין הטלוויזיה הלימודית – המנהל הכללי שלה.

חוק זה: לעניין שידור שלא כאמור בפסקות (1) עד (4) – מה שקבע השר באישור הוועדה.

דורון אבני: לעניין שידור על-פי חוק הרשות השנייה לטלוויזיה ורדיו, התש"ן1990- - בעל זיכיון כהגדרתו בחוק האמור.

דורון אבני: לעניין שידורי רשות כהגדרתם בחוק האמור – הרשות השנייה לטלוויזיה ורדיו.

זבולון אורלב: 5.

זבולון אורלב: זמנים לפי סימנים.

זבולון אורלב: השר, באישור הוועדה, רשאי לקבוע הגבלות לעניין שידור מישדרים כאמור בסעיף 2(א) בזמנים שיקבע.

זבולון אורלב: 6.

זבולון אורלב: עונשין.

זבולון אורלב: אחראי שלא סימן מישדר כאמור בחוק זה, דינו – קנס כאמור בסעיף 61(א)(4) לחוק העונשין, התשל"ז1977- (להלן – חוק העונשין), ולכל יום שבו נעברה העבירה האמורה – קנס נוסף כאמור בסעיף 61(ג) לחוק העונשין.

זבולון אורלב: 7.

זבולון אורלב: ביצוע ותקנות.

זבולון אורלב: השר ממונה על ביצוע חוק זה והוא רשאי באישור הוועדה, להתקין תקנות לביצועו, לרבות הקמת מועצה מייעצת לביצוע חוק זה, אשר חבריה יהיו נציגי הגופים המשדרים ונציגי ציבור.

זבולון אורלב: השר באישור הוועדה יקבע את סמכויות המועצה ודרכי פעולתה ומימונה.

זבולון אורלב: 8.

זבולון אורלב: תחילה.

זבולון אורלב: תחילתו של חוק זה ב1- בחודש שלאחר מלאת שלשה חודשים מיום קבלת חוק זה בכנסת.

זבולון אורלב: מי בעד הצעת חוק סיווג וסימון שידורים כפי שקראנו וניסחנו אותו?

זבולון אורלב: מי נגד?

זבולון אורלב: התקבל פה אחד.